
MIŠLJENJE VJEŠTAKA  U SAOBRAĆAJNIM NEZGODAMA TIPA VOZILO-PJEŠAK
EXPERT OPINION FOR TRAFFIC ACCIDENTS VEHICLE -  PEDESTRIAN TYPE

Rezime: Saobraćajne nezgode tipa vozilo-pješak u osnovi za posljedicu imaju stradanje pješaka i odgovornost vozača vozila. Postavlja se pitanje, da li je čovjek koji učestvuje u saobraćaju ravnopravan pred zakonom, neovisno da li učestvuje kao vozač ili kao ranjivi učesnik u saobraćaju. Sa aspekta posljedica, vozač motornog vozila je taj koji najčešće ne trpi posljedice po život i tijelo, za razliku od pješaka koji je izložen povredama različitog intenziteta. Razumljivo, vozač je u datim okolnostima predmet interesa organa gonjenja. Najčešće je kao takav procesovan, a da se pri tome dovoljno ne tretira odnos narušenog uzajamnog povjerenja u smislu nepropisnog postupanja učesnika saobraćajne nezgode. Različita je sudska praksa. Različita su razmišljanja i saobraćajne i pravne struke. Socijalne posljedice se dovoljno ne istražuju. Postoji potreba da se u ovom slučaju jasno definišu stavovi struke, kako bi tužilaštva i sudovi imali jasnu predstavu kada je u pitanju formiranje mišljenja o uzroku saobraćajnih nezgoda tipa vozilo-pješak.

Ključne riječi: Sudar vozilo-pješak, Opasna situacija, Uzrok saobraćajne nezgode.

Summary: Consequences of traffic accidents involving a vehicle and a pedestrian are the injury of the pedestrian and the responsibility of the driver. The question is: Is a person participating in traffic equal before the law, regardless if he participates as a driver or a vulnerable participant? From the aspect of consequences, the driver of a motor vehicle does not suffer consequences on his life and body, unlike the pedestrian who is exposed to injuries of variable intensity. Understandably, in such circumstances the driver is a subject of interest for prosecution authorities. Most of the times the driver is prosecuted without sufficiently dealing with the damaged mutual trust, in terms of illegal actions of the participants in the traffic accident. The common court practice is different. Opinions of traffic and legal experts are different. Social consequences are not explored. There is a need to clearly define the stands of the profession in this case, so that prosecutor's offices and courts could have a clear vision in terms of forming opinions on the cause of traffic accidents involving a vehicle and a pedestrian.

Key words: Collision of a vehicle and a pedestrian, Dangerous situation, Cause of a traffic accident.



1. UVOD
Analiza sudara vozilo-pješak podrazumjeva tipski pristup[footnoteRef:4] rješavanju uzroka nastanka saobraćajne nezgode, ovisno o kojoj vrsti ''naleta'' u pješaka se radi, o režimu kretanja vozila i pješaka, o lokaciji saobraćajne nezgode, vrsti saobraćajnice, načina regulisanja saobraćaja i slično. Kod standardnog pristupa vještačenju saobraćajnih nezgoda, prvenstveno se utvrđuje nastanak opasne situacije, potom pojedinačni doprinos nastanku saobraćajne nezgode kao i pojedinačna mogućnost izbjegavanja nastanka iste. Posebno je bitno posmatrati mikro lokaciju saobraćajne nezgode i režime kretanja vozila i pješaka u vremenu nastanka opasne situacije odnosno saobraćajne nezgode. [4: ] 

U proceduri saobraćajno-tehničkog vještačenja, potrebno je utvrditi:
· pravac kretanja vozila,
· pravac kretanja pješaka,
· režim kretanja vozila i pješaka,
· brzine kretanja vozila i pješaka u momentu nastanka opasne situacije i u momentu sudara,
· pozicije vozila i pješaka u momentu nastanka opasne situacije i u momentu ostvarenog sudarnog kontakta,
· vremensko prostornu analizu toka saobraćajne nezgode.
Formiranje mišljenja vještaka u pogledu ocjene uzroka saobraćajne nezgode i pojedinačnog doprinosa nastanku iste, ne može se utvrditi samo na osnovu elemenata iz saobraćajno - tehničke analize saobraćajne nezgode. 
2. CILJEVI  ISTRAŽIVANJA
Mnogi alati zasnovani na računarskim tehnologijama omogućavaju vještacima saobraćajne struke egzaktno računanje parametara saobraćajne nezgode, uključujući i PC prezentaciju iste. Nezavisno o nivou tačnosti izvršene analize saobraćajne nezgode, pojavljuju se razlike u mišljenju pojedinih vještaka[footnoteRef:5] u ocjeni uzroka saobraćajne nezgode, pojedinačnim doprinosima nastanku iste. Da li su vozačI i  pješaci  ravnopravni u saobraćaju, posmatrano sa aspekta odgovornosti za činjenje propusta u prekršajnom i krivičnom zakonodavstvu. Činjenica je da vozač ima veću odgovornost iz razloga što njegovi propusti koji dovedu do sudara sa pješakom imaju za posljedicu stradanja pješaka. To je zbog činjenice da je vozilo ''opasna stvar''[footnoteRef:6] koja oslobađa veliku kinetičku energiju u sudarnom procesu.  [5:  [1]Vujanić M. Definisanje metodologije izrade vremensko-prostorne analize saobraćajne nezgode tipa pješak-automobil sa posebnim osvrtom na nezgode ovog tipa u uslovima slobodnog i normalnog toka u zoni stajališta JMP, magistarski rad, 1983.g.]  [6:  [3] Vujanić, M. i Lipovac, K.: '' Sistem kazni vozača'', Sistem obuke vozača, Zbornik radova,
] 

Zbog svega navedenog, zakonodavac[footnoteRef:7] je propisao rigoroznije prekršajne sankcije za vozača u odnosu na pješaka. Time je uspostavljena prevencija i viši nivo odgovornosti prema vozaču u odnosu na pješaka. [7: ] 

Međutim, kada su u pitanju saobraćajne nezgode, i vozač i pješak moraju biti ravnopravni pred zakonom, u pogledu utvrđivanja uzroka saobraćajne nezgode, neovisno o posljedicama. Uzrok nastanka saobraćajne nezgode se zasniva  na utvrđenim činjenicama koje su vezane za nastanak opasne situacije, pojedinačni doprinos nastanku saobraćajne nezgode odnosno mogućnost izbjegavanja nastanka iste.



3. KRITERIJI ZA ANALIZU SAOBRAĆAJNE NEZGODE VOZILO-PJEŠAK
Različito je poimanje određenih zakonskih definicija i odredbi od strane  vještaka a vrlo često i od strane sudova. Ukoliko se radi o saobraćajnoj nezgodi koja je nastala u površini pješačkog prelaza, sa svjetlosnom ili bez svjetlosne regulacije saobraćaja, tada je u pitanju jednostavniji pristup problema vještačenja. U pitanu su odredbe Zakona o osnovama bezbjednosti saobraćaja na putevima Bosne i Hercegovine. Slična je situacija i sa odredbama istog zakona Srbije i zemalja okruženja.
Uzajamno povjerenje[footnoteRef:8] između vozača i pješaka, regulisano je odredbama ZoOBS-a : [8: [1]Vujanić M. Definisanje metodologije izrade vremensko-prostorne analize saobraćajne nezgode tipa pješak-automobil sa posebnim osvrtom na nezgode ovog tipa u uslovima slobodnog i normalnog toka u zoni stajališta JMP, magistarski rad, 1983.g.] 

· Ako je saobraćaj na obilježenom pješačkom prelazu regulisan svjetlosnim saobraćajnim znakovima za pješake, pješak je dužan postupati prema tim znakovima.
· Ako saobraćaj na obilježenom pješačkom prelazu nije regulisan svjetlosnim saobraćajnim znakovima, ali je saobraćaj vozila regulisan svjetlosnim saobraćajnim znakovima za vozila ili znakovima koje daju ovlaštena lica, pješaci mogu prelaziti kolovoz samo dok im je datim znakom dozvoljen prelaz kolovoza.
· Ako na obilježenom pješačkom prelazu saobraćaj nije regulisan svjetlosnim saobraćajnim znakovima, ni znakovima koje daje ovlašteno lice, prije stupanja na pješački prelaz pješak je dužan obratiti pažnju na udaljenost i brzinu vozila koja mu se približavaju.
· Ako saobraćaj na obilježenom pješačkom prelazu nije regulisan svjetlosnim saobraćajnim znakovima, ili znakovima koje daje ovlašteno lice, vozač je dužan zaustaviti vozilo  ispred pješačkog prelaza, kako bi propustio pješake koji prelaze ili stupaju na pješački prelaz, ili nedvosmisleno pokazuju namjeru da pređu preko pješačkog prelaza.
· Prije stupanja na pješački prelaz pješak je dužan obratiti pažnju na udaljenost i brzinu vozila[footnoteRef:9] koja mu se približavaju. [9:  [2]Vujanić M. i drugi Priručnik za saobraćajno tehničko vještačenje i procjenu štete na vozilima, B. Luka, 1998. g.] 

Kod navedenih odrednica definisana su pravila ponašanja vozača i pješaka u lokaciji pješačkog prelaza, ako je saobraćaj regulisan svjetlosnim znakovima i ako nije regulisan svjetlosnim znakovima. Kod takvih vještačenja postoje usaglašeni kriteriji kod formiranja mišljenja vještaka odnosno može se konstatovati da postoji ujednačen pristup sudova kod utvrđivanja uzroka saobraćajne nezgode i izricanja sankcije.
Međutim, u slučajevima saobraćajnih nezgoda sa pješakom van pješačkog prelaza, različiti su pristupi u vještačenju a samim tim i sudske presude su različite. U navedenim slučajevima ne postoji usaglašen stav,  prije svega saobraćajne struke. Različita je i praksa u postupanju nadležnih sudova.
Shodno navedenom, potrebno je apostrofirati sljedeće zakonske norme[footnoteRef:10] ZOBS-a: [10:  [4]Zakon o osnovama bezbjednosti saobraćaja na putevima BiH, 2007. g.] 

· Član 9. Stav 1. 
tačka 15) kolovoz je dio površine puta namjenjen prvenstveno za saobraćaj vozila.
tačka 74) trotoar je posebno uređena saobraćajna površina namijenjena za kretanje pješaka, koja nije u istom nivou s kolovozom puta, ili je od kolovoza odvojena na drugi način; 	Komentar: Svi ostali (uključujući i pješake) imaju se ponašati na zakonom propisan način. Zakonodavac razdvaja površine namjenjene z akretanje vozila i pješaka.
· Član 28.   
1) Vozač je dužan u toku upravlјanja vozilom obratiti pažnju na pješake koji se nalaze na kolovozu ili stupaju na kolovoz.
2) Kad prilazi obilјeženom pješačkom prijelazu, vozač mora upravlјati vozilom s naročitim oprezom i voziti takvom brzinom da u slučaju potrebe može zaustaviti vozilo ispred pješačkog prijelaza.
3) Na dijelu puta po kojem se kreću djeca, ili na kojem su postavlјeni saobraćajni znaci o učešću djece u saobraćaju, vozač je dužan voziti s naročitim oprezom i takvom brzinom da može vozilo zaustaviti u slučaju potrebe.
Komentar: Ovim članom zakonodavac ograničava načelo povjerenja prema pješacima koji se kreću po kolovozu, u neposrednoj blizini pješačkog prelaza i prema djeci kao posebnoj kategoriji učesnika.
· Član 105.
1) Pješak se ne smije po pravilu kretati i zadržavati na kolovozu.
2) Ako se pješak kreće po kolovozu, on se mora kretati što bliže ivici kolovoza, i to veoma pažljivo i na način kojim ne ometa ili sprečava saobraćaj vozila.
	Komentar: Zakonodavac ovom odredbom izričito obavezuje pješake da posvete posebnu pažnju u slučajevima kad se kreću površinom namijenjenom za kretanje vozila.
· Član 108.
1) Pješak je dužan prelaziti preko kolovoza i biciklističke staze pažljivo i najkraćim putem pošto se prije stupanja na kolovoz uvjeri da to može učiniti na siguran način.
2) Za vrijeme kretanja kolovozom pješak ne smije da koristi mobilni telefon niti da ima slušalice u oba uha.
3) Na putu koji ima obilježene pješačke prelaze ili posebno izgrađene prelaze, odnosno prolaze za pješake, pri prelaženju puta pješak je dužan kretati se tim prelazima odnosno prolazima, ako oni nisu od njega udaljeni više od 100 metara.
· Član 110.
1) Pješak koji namjerava preći kolovoz na mjestu na kojem ne postoji obilježeni pješački prelaz ne smije stupiti na kolovoz ako time ometa saobraćaj vozila.
Komentar: Imajući u vidu navedene odredbe[footnoteRef:11] članova 105, 108 i 110 i definiciju iz član 9. stav 1. tačka 15. može se zaključiti da se vozač odnosno vozilo van pješačkog prelaza nalazi na putu sa prioritetom kretanja[footnoteRef:12] u odnosu na pješaka. [11:  [4]Zakon o osnovama bezbjednosti saobraćaja na putevima BiH, 2007. g.]  [12:  [1]Vujanić M. Definisanje metodologije izrade vremensko-prostorne analize saobraćajne nezgode tipa pješak-automobil sa posebnim osvrtom na nezgode ovog tipa u uslovima slobodnog i normalnog toka u zoni stajališta JMP, magistarski rad, 1983.g.
] 

Svaka promjena režima kretanja vozila (kočenje, ubrzavanje, promjena saobraćajne trake...) izazvana ponašanjem odnosno stupanjem na kolovoz pješaka, uslovljena je propustima pješaka. Ako u datim okolnostima nastane saobraćajna nezgoda, onda se pouzdano može zaključiti da je ista nastala u posljedici opasne situacije koja uzrokovana nepropisnim postupanjem pješaka. S tim u vezi, sa aspekta saobraćajno tehničkog vještačenja, kod sudara vozila i pješaka van pješačkog prelaza, opasna situacija koja prethodi sudaru je uvijek izazvana ponašanjem pješaka.
Ukoliko je brzina kretanja vozila u granicama dopuštene, tada je i saobraćajna nezgoda  u osnovi uzrokovana ponašanjem pješaka, stupanjem na kolovoz i time izazivanjem opasne situacije. Izuzetak od ovog pravila se pojavljuje kada su učesnici u saobraćaju djeca, invalidi, slijepa, stara i nemoćna lica, koja zakon svrstava u posebnu grupu učesnika u saobraćaju prema kojima se primjenjuje načelo ograničenog povjerenja. U tim slučajevima je neophodno analizirati da li je vozač posvetio dodatnu pažnju jer može postojati krivica istog i u slučajevima kada se kretao dozvoljenom brzinom ukoliko je na vrijeme mogao uočiti kretanje pješaka iz tih grupa. Zakonodavac se odlučio za ograničavajne povjerenja zbog individualnih karakteristika ovih učesnika.
Ukoliko je brzina kretanja vozila veća od dopuštene, tada se može diskutovati o doprinosu vozača vozila nastanku saobraćajne nezgode. Naime, ako je brzina kretanja vozila u momentu nastanka opasne situacije veća od dopuštene a bezbjedna brzina manja od dopuštene, tada postoji manji doprinos vozača saobraćajne nezgode, čija veličina je značajna kod parničnog postupka. Ako je brzina kretanja vozila u momentu nastanka opasne situacije veća od dopuštene a bezbjedna brzina takođe veća od dopuštene, tada postoji podijeljena odgovornost koja je ovisna o veličini brzine kretanja vozila.

4. ZAKLJUČAK
Na osnovu provedene analize, u cilju formiranja mišljenja vještaka, mogu se uspostaviti sljedeći kriteriji odnosno forme:
· Kod sudara vozila i pješaka u površini pješačkog prelaza ovisno o načinu regulisanja saobraćaja, jasno su propisani prioriteti u saobraćaju i pješaka i vozila, te se mišljenje može formirati na osnovu principa urušavanja međusobnog povjerenja učesnika saobraćajne nezgode.
· Kod sudara vozila i pješaka van pješačkog prelaza, polazi se od toga da je vozilo uvijek na pravcu prioriteta kretanja u odnosu na pješaka član 9. stav 1. tačka 15. član 108. i član 110. ZoOBS-a na putevima Bosne i Hercegovine. U okviru navedene konstatacije, moguće je formirati različite forme mišljenja:
· Ako je brzina kretanja vozila u granicama dopuštene, tada je i saobraćajna nezgoda  u osnovi uzrokovana ponašanjem pješaka, stupanjem na kolovoz i time izazivanjem opasne situacije koja je dovela do nastanka saobraćajne nezgode.
· Ako je brzina kretanja vozila u momentu nastanka opasne situacije veća od dopuštene a bezbjedna brzina manja od dopuštene, tada postoji manji doprinos vozača nastanku saobraćajne nezgode, čija veličina je značajna kod vještačenja u parničnom postupku.
· Ako je brzina kretanja vozila u momentu nastanka opasne situacije veća od dopuštene a bezbjedna brzina takođe veća od dopuštene, tada postoji podijeljena odgovornost, koja je ovisna o veličini  prekoračenja brzine kretanja vozila.

Ova analiza nije primjenjiva za saobraćajne nezgode kod kojih brzina vozila poprima elemente nasilničke vožnje.[footnoteRef:13] [13:  Član 41. Zakona o bezbjednosti saobracaja na putevima Republike Srpske] 

